禮聶先生新安重圍先生能通兩軍之好及城開民皆復全也
作者：王貞白
朝代：唐

paragraphs: 李白辭翰苑，前山尋隱淪。
不遇採芝翁，滿洞惟白雲。
（原注：李白昔日曾於此山尋許宣平先生不遇。
）我來禮先生，得與龜鶴親。
學道須有緣，始逢天上人。
四皓安漢室，先生存歙民。
陰功數已滿，自合成天真。
如何未上昇，應待玉皇迎。
我願去浮名，隨師歸三清。
（此見《永樂大典》卷一○四五九「四濟」「禮」字〖十一函一百四冊〗。
）。